Åge Danielsen

Åge Danielsen (født 1942) er en norsk offentlig tjenestemann. Han var administrerende direktør ved Rikshospitalet HF fra 1997 til 2008.

Danielsen er utdannet sosialøkonom. Han har hatt stillinger som fylkesrådmann i Nordland, direktør for Nordland distriktshøgskole, departementsråd i Forsvarsdepartementet og administrerende direktør i Statskonsult. 

Danielsen ble utnevnt til lederstillingen ved Rikshospitalet i statsråd i 1996, og tiltrådte 1. februar 1997.Tidsskrift for Den norske legeforening:Utsatt for utsettelser  (intervju med Åge Danielsen) I februar 2008 ble det kjent at han satte i gang bygging av sykehotell på Radiumhospitalet uten at det var godkjent av dem som hadde myndighet til det. Byggeprosjektet hadde til da kostet 30 millioner kroner, penger som det ikke var ordnet finanisering for. Ut ifra en helhetsvurdering av situasjonen bestemte flertallet i sykehusstyret den 29. februar at foretaket var best tjent med at administrerende direktør gikk av. Dette førte til sterke reaksjoner blant de ansatte. I januar 2010, ble det nye sykehotellet ble innviet av Kong Harald, og Åge Danielsen var en selvskreven gjest.

 Styreverv 
 Styreleder Norsk utenrikspolitisk institutt (1996–1999)
 Styreleder Statistisk sentralbyrå (1994–2002),
 Styremedlem Norges allmennvitenskapelige forskningsråd (1987–1990)
 Styreleder i Norges Råd for anvendt samfunnsforskning (NORAS) (1991–1993)
 Styreleder for Svalbard Samfunnsdrift A/S (1989–1992)
 Styreleder i ForsvarsbyggRikshospitalet.no:Åge Danielsen takker ja til ny direktørstilling (pressemelding, cache fra Google)
 Styreleder i Bouvet ASA (2009 – )

 Referanser 

Kategori:Norske samfunnsøkonomer
Kategori:Norske departementsråder
Kategori:Norske embets- og tjenestemenn
Kategori:Oslo universitetssykehus, Rikshospitalet
Kategori:Personer tilknyttet Oslo universitetssykehus